Държавен вестник, бр. 57, 2022 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  57
избира лице, което отговаря най-малко на 
следните изисквания:
1. лицето е независим оценител по сми-
съла на чл. 5 от Закона за независимите 
оценители (ЗНО) и притежава съответната 
правоспособност съгласно ЗНО;
2. лицето отговаря на изискванията на 
глава IV от Делегиран регламент (ЕС) 
2016/1075 на Комисията от 23 март 2016 г. 
за допълнение на Директива 2014/59/ЕС 
на Европейския парламент и на Съвета 
чрез регулаторни технически стандарти за 
определяне на съдържанието на плановете 
за възстановяване, плановете за преструк-
туриране и плановете за преструктуриране 
на група, минималните критерии, по които 
компетентният орган трябва да оценява 
плановете за преструктуриране и плановете 
за преструктуриране на група, условията 
за вътрешногрупова финансова подкрепа, 
изискванията към независимите оценители, 
договорното признаване на правомощията за 
обезценяване и преобразуване, изискванията 
за процедурите за уведомяване и съдържа-
нието на уведомленията и съобщението за 
спиране, както и оперативното функциони-
ране на колегиите за преструктуриране (OB, 
L 184/1 от 8 юли 2016 г.).
Чл. 8. (1) Комисията по предложение на 
члена на Комисията по чл. 3, т. 5 от ЗКФН 
взема решение за избор на независим оценител 
за извършване на оценка по чл. 55, ал. 1 или 
чл. 106, ал. 1 от ЗВПКИИП и публикува на 
интернет страницата си обявление за избор 
на независим оценител.
(2) Обявлението по ал. 1 съдържа:
1. информация за оценката, която трябва 
да се извърши от независимия оценител;
2. изискванията към кандидатите за 
независим оценител и посочване на инфор-
мацията и документите, с които се доказва 
изпълнението на изискванията;
3. правила за провеждане на избора на 
независим оценител, включително критерии 
за неговото избиране;
4. срок за подаване на предложения от 
кандидатите и срок за тяхното разглеждане;
5. друга информация по преценка на Ко-
мисията.
(3) Членът на Комисията по чл. 3, т. 5 от 
ЗКФН, подпомаган от звеното по чл. 3, ал. 2 
от ЗВПКИИП, разглежда постъпилите пред-
ложения и предлага на Комисията да вземе 
съответно решение съобразно правилата за 
провеждане на избора за независим оценител.
(4) Решението на Комисията по ал. 3 не 
подлежи на обжалване.
(5) Извършването на оценката се възлага 
на независимия оценител с договор, който 
за Комисията се подписва от председателя 
на Комисията или от оправомощено от него 
лице и от независимия оценител – пряко 
като физическо лице или чрез дружество на 
независим оценител.
(6) Оценката се извършва за сметка на 
инвестиционния посредник по чл. 1, ал. 1, 
т. 2, съответно на дружеството по чл. 1, ал. 1, 
т. 3 – 5 от ЗВПКИИП.
(7) Комисията може по всяко време да 
вземе решение за прекратяване на договора 
с независимия оценител, като това решение 
не подлежи на обжалване. С решението по 
изречение първо Комисията стартира нов 
избор на независим оценител, като ал. 1 – 6 
се прилагат съответно. 
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. „Група“ е понятие по смисъла на § 1, 
ал. 1, т. 26 от допълнителните разпоредби 
на ЗПФИ.
2. „Длъжности с ръководни функции“ са 
членовете на управителен и контролен орган 
на юридическо лице и „висшия ръководен 
персонал“, който е понятие по смисъла на 
§ 1, ал. 1, т. 28 от допълнителните разпоредби 
на ЗПФИ.
3. „Свързано лице“ е понятие по смисъла 
на § 1, ал. 1, т. 27 от допълнителните разпо-
редби на ЗПФИ.
§ 2. Заявленията и уведомленията по тази 
наредба се подават на български език.
§ 3. Всички документи на език, разли-
чен от българския, представени по реда на 
тази наредба, се придружават с превод на 
български език, извършен от оторизирана 
от Министерството на външните работи на 
Република България агенция за преводи или 
от консулски или дипломатически служител 
в държавата по произход на документа, а 
представяните официални документи трябва 
да бъдат и легализирани, когато е приложимо. 
Отделни частни документи от съществено 
значение за преценката относно спазването на 
изискванията на тази наредба могат да бъдат 
изискани с нотариална заверка на подписите 
на лицата, които са ги издали.
ЗАКЛЮЧИТЕЛНА РАЗПОРЕДБА
§ 4. Тази наредба се издава на основание 
чл. 46, ал. 3, чл. 54, ал. 2 и чл. 55а от Закона 
за възстановяване и преструктуриране на 
кредитни институции и инвестиционни по-
средници и е приета с Решение № 240-Н от 
12.07.2022 г. на Комисията за финансов надзор.
Председател:  
Бойко Атанасов